истории за Умрели
Един бизнесмен умрял и отишъл на оня свят. Веднага се отзовал пред райските порти. Той си рекъл доволно:
"Тая работа не е случайна! Явно са направили предварително проучване и са преценили директно да ме пратят тук. Браво! Много експедитивно действат!"
След което потропал на небесните двери. Едното крило се открехнало и пред него се явил лично Сатаната!
Деловият мъж се шашнал:
- Извинявай, станала е някаква грешка...
Рогатият се захилил:
- Влизай, влизай! Няма грешка!
Бизнесменът се зачудил:
- Нищо не разбирам! Защо ми отваряш ТИ? Къде е свети Петър?
Лукавият обяснил:
- Ти - к'во си мислиш, бе? И ние тук разбираме от бизнес! Направихме сливане. И вече сме един холдинг!